Antonín Novotný
<s>Antonín Novotný (Letňany, 10. prosinca 1904.  – Prag, 28. siječnja 1975.) bio je generalni sekretar Komunističke partije Čehoslovačke (KPČ) od 1953. do 1968. i predsednik Čehoslovačke od 1957. do 1968. godine.</s>

<s>Rođen je 1904. godine u Letnjanima.</s><s>Članom KPČ postao je 1921. godine.</s><s>Godine 1935, bio je delegat partije na Sedmom kongresu Kominterne.</s><s>Uključio se u ilegalni rad nakon njemačke okupacije Čehoslovačke 1939., zbog čega je 1941. uhapšen i deportovan u koncentracioni logor Mauthauzen.</s><s>U logoru je radio kao kapo.</s><s>Izašao je iz logora, kada su ga oslobodile američke snage 5. maja 1945. godine.</s>

<s>Novotni je 1951. na kratko vreme postao sekretar partije, ali ga je zamenio Rudolf Slanski.</s><s>Međutim, Slanski je 1953. bio osuđen kao "titoista" i zatvoren, pa je Novotni postao novi sekretar KPČ.</s><s>Nakon smrti Klementa Gotvalda iste godine, Novotni je de fakto postao najuticajniji čovek u državi.</s><s>Bio je izabran za sekretara partije 1958. i ponovno 1964. godine.</s>

<s>Novotni je s vremenom, zahvaljujući podršci iz Sovjetskog Saveza, potisnuo uticaj umerenijih vođa, Antonjina Zapotockog i Vilijama Širokog.</s><s>Njih dvojica su postepeno morali da prepuste uticaj Novotnom, koji je nakon smrti Zapotockog 1957. godine postao novi predsednik Čehoslovačke.</s>

<s>Za vreme predsedovanja Novotnog, opozicija je zahtevala više sloboda i reformu socijalizma u zemlji.</s><s>To je s vremenom dovelo do uspona novog rukovodstva na čelu s Aleksandrom Dubčekom.</s><s>Novotni je bio prinuđen dati ostavku na mesto sekretara KPČ u januaru 1968, a zamenio ga je Dubček.</s><s>Marta 1968, dao je ostavku i na mesto predsednika, a u maju se povukao iz Centralnog komiteta KPČ.</s>

<s>Posle sloma Praškog proleća 1968. i pokretanja procesa tzv. normalizacije, Novotni se vratio u Centralni komitet 1971. godine, ali nije stekao nov uticaj, s obzirom na bolest i novo rukovodstvo Gustava Husaka.</s>

<s>Umro je 1975. godine u Pragu.</s>

<s>Eksterni linkovi</s>

<s>Biografija</s>

<s>|-</s>

<s>|-</s>

<s>|-</s>

<s>Biografije, Prag
Predsjednici Čehoslovačke
Čehoslovački političari
Češki političari
Češki komunisti</s>

